smcproject/ml-wiki-sentences huggingface dataset:
മേപ്പാടിയിലെ ജനങ്ങളുടെ പ്രധാന വരുമാന മാർഗ്ഗം കൃഷിയാണ് .
ഇവിടെ ചെറിയ തോതിൽ പച്ചക്കറി കൃഷിയുമുണ്ട്.
മേപ്പാടിയിലുള്ള ഭൂരിഭാഗം തൊഴിലാളികളും തേയില തോട്ടങ്ങളിൽ ജോലിചെയ്യുന്നു.
മേപ്പടിയിലെ സുഖകരമായ കാലാവസ്ഥ ആസ്വദിക്കുന്നതിനായി ധാരാളം വിനോദസഞ്ചാരികൾ ഇവിടെയെത്താറുണ്ട്.
പ്രധാന ആകർഷണങ്ങൾ കാന്തൻപാറ വെള്ളച്ചാട്ടം സൂചിപ്പാറ വെള്ളച്ചാട്ടം മീൻമുട്ടി വെള്ളച്ചാട്ടം എടയ്ക്കൽ ഗുഹകൾ പൂക്കോട് തടാകം ചെമ്പ്ര കൊടുമുടി കാരാപ്പുഴ അണക്കെട്ട് വെള്ളരിമല സൺറൈസ് വാലി എത്തിച്ചേരുവാൻ
വയനാട് ജില്ലയിലെ കൽപ്പറ്റയിൽ നിന്ന് 11 കിലോമീറ്റർ അകലെയാണ് മേപ്പടി സ്ഥിതിചെയ്യുന്നത്.
കോഴിക്കോട് നിന്ന് 78 കിലോമീറ്ററും ഊട്ടിയിൽ നിന്ന് 106 കിലോമീറ്ററും ബെംഗളൂരുവിൽ നിന്ന് 281 കിലോമീറ്ററും അകലെയാണ് ഈ പ്രദേശം.
ഏറ്റവും അടുത്തുള്ള റെയിൽവേ സ്റ്റേഷൻ 78 കിലോമീറ്റർ ദൂരത്തുള്ള കോഴിക്കോട് റെയിൽവേ സ്റ്റേഷൻ ആണ്.
ഏറ്റവും അടുത്തുള്ള വിമാനത്താവളം 90 കിലോമീറ്റർ ദൂരത്ത് സ്ഥിതിചെയ്യുന്ന കോഴിക്കോട് അന്താരാഷ്ട്ര വിമാനത്താവളം ആണ്.
ചിത്രശാല ചേമ്പ്ര മല സൂചിപ്പാറയിലേക്കുള്ള പ്രവേശന കവാടം ചൂരൽമല, മേപ്പാടി സെന്റ് ജോസഫ് സ്കൂൾ സെന്റ് ജോസഫ് ചർച്ചിന്റെ അകത്തളം ചെമ്പ്ര മലയിലെ ഹൃദയാകൃതിയിലുള്ള തടാകം പുത്തുമല പുനരധിവാസ പദ്ധതി 2020-2021
അവലംബം പുറംകണ്ണികൾ About Meppadi Meppadi-Useful info
11°34′N 76°09′E ﻿ / ﻿ 11.567°N 76.150°E ﻿ / 11.567; 76.150
മേപ്പയൂർ ഇംഗ്ലീഷ് വിലാസം https://ml.wikipedia.org/wiki/Meppayur
ദക്ഷിണേന്ത്യയിലെ കേരളത്തിലെ കോഴിക്കോട് ജില്ലയിലെ ഒരു പട്ടണമാണ് മേപ്പയൂർ .
ഗ്രാമങ്ങളും ദേശങ്ങളും
മേപ്പയൂർ, കൊഴുക്കല്ലൂർ എന്നിങ്ങനെ രണ്ട് വില്ലേജുകളുണ്ട്.
1963ലാണ് മേപ്പയൂർ പഞ്ചായത്ത് രൂപീകൃതമായത്.
മേപ്പയൂർ, കീഴ്പയൂർ, ചങ്ങരവേലി, കായലാട്, നാരക്കോട്, നിടുമ്പൊയിൽ, ചാവറ്റ, കൊഴുക്കല്ലൂർ, വിളയാട്ടൂർ എന്നിവ ദേശങ്ങളിൽ ഉൾപ്പെടുന്നു.
2011-ലെ സെൻസസ് പ്രകാരം മേപ്പയൂർ പഞ്ചായത്തിൽ 12914 പുരുഷന്മാരും 13833 സ്ത്രീകളുമാണുള്ളത്, ആകെ 26747, 5531 വീടുകളുണ്ട്.
താൽപ്പര്യമുള്ള സ്ഥലങ്ങൾ ബസ് സ്റ്റാൻഡ് (സ്വകാര്യ ബസ് സ്റ്റേഷൻ) പൊതുജനാരോഗ്യ കേന്ദ്രം, മേപ്പയൂർ (ഗവ. ആശുപത്രി) റിലീഫ് ക്ലിനിക് (ഡോ.മുഹമ്മദ്) മേപ്പയൂർ പോലീസ് സ്റ്റേഷൻ സ്റ്റേറ്റ് ബാങ്ക് ഓഫ് ഇന്ത്യ, മേപ്പയൂർ പോസ്റ്റ് ഓഫീസ്, മേപ്പയൂർ ഫെഡറൽ ബാങ്ക്, മേപ്പയൂർ കെഡിസി ബാങ്ക്, മേപ്പയൂർ (സഹകരണം) കെഎസ്ഇബി സെക്ഷൻ ഓഫീസ് ബിഎസ്എൻഎൽ ഓഫീസ് ഏറ്റവും അടുത്തുള്ള ക്ഷേത്രം: മങ്ങാട്ടുമ്മേൽ ശ്രീ പരദേവദ (പട്ടണത്തിൽ) ക്ഷേത്രം: കാളങ്ങോട്ട് ശ്രീ കുറുംബ ഭഗവതി മണ്ഡപം ക്ഷേത്രം, കാളങ്ങോട്ട് തറവാട്.
ക്ഷേത്രം: മേപ്പയൂർ ശ്രീ ദുർഗ്ഗാഭഗവതി ക്ഷേത്രം (മുമ്പ് ശ്രീ പിഷാരിയക്കൽ ദുർഗ്ഗാ ക്ഷേത്രം എന്നറിയപ്പെട്ടിരുന്നു) ക്ഷേത്രം: ശ്രീ പുതിയേടത്ത് പരദേവതാ ക്ഷേത്രം ക്ഷേത്രം: ശ്രീ എടത്തിൽ പരദേവതാ ക്ഷേത്രം (പുരാവസ്തു സാധ്യതകൾ) ക്ഷേത്രം: കൂനം വെള്ളി കാവ് ശ്രീ പരദേവത ക്ഷേത്രം ക്ഷേത്രം: ശ്രീ തിരുവങ്ങയൂർ ശിവക്ഷേത്രം ക്ഷേത്രം: ശ്രീ കൊഴുക്കല്ലൂർ ശിവക്ഷേത്രം ക്ഷേത്രം: ശ്രീകണ്ഠമാനശാല ക്ഷേത്രം ക്ഷേത്രം: ശ്രീരാവട്ടമംഗലം മഹാവിഷ്ണുക്ഷേത്രം ക്ഷേത്രം: അമ്പലക്കുളങ്ങര കരിയാത്തൻ ക്ഷേത്രം വിളയാറ്റൂർ മൂട്ടപറമ്പ്), 4 km ക്ഷേത്രം: ശ്രീ കുപ്പേരിക്കാവ് ക്ഷേത്രം (4 km) ക്ഷേത്രം: ശ്രീ ഇടക്കയിൽ ക്ഷേത്രം ക്ഷേത്രം: തേവർകണ്ടി മഹാവിഷ്ണു ക്ഷേത്രം മഞ്ഞക്കുളം നാരക്കോട്, 3 കി.
അടുത്തുള്ള മസ്ജിദ്: മേപ്പയൂർ ടൗൺ ജുമാമസ്ജിദ്
പ്രധാനപ്പെട്ട സ്ഥലങ്ങൾ മഞ്ഞക്കുളം വ്യവസായ മേഖല മൈക്രോവേവ് റിപ്പീറ്റിംഗ് സ്റ്റേഷൻ 110 കെവി സബ് സ്റ്റേഷൻ മേപ്പയൂർ പെട്രോൾ ബങ്കുകൾ: മഞ്ഞക്കുളം (പട്ടണത്തിൽ നിന്ന് 1.5 കി.മീ അകലെ); പഴയ പോസ്റ്റോഫീസിന് സമീപം/വുഡ് മിൽ (പട്ടണത്തിന്റെ കിഴക്ക് വശം) എടിഎമ്മുകൾ: എസ്ബിഐ, ഫെഡറൽ ബാങ്ക്, കെജിബി, എല്ലാം ടൗണിന്റെ പടിഞ്ഞാറ് ഭാഗത്ത് (പോസ്റ്റ് ഓഫീസ് ഗവ. ആശുപത്രിക്ക് സമീപം) കാനറ ബാങ്ക് എടിഎം നെല്ലിയാടി റോഡിൽ, കെഡിസി ബാങ്ക് എടിഎം പേരാമ്പ്ര റോഡിൽ.
മലബാറിലെ സാംസ്കാരിക രാഷ്ട്രീയ മേഖലകളിൽ ശ്രദ്ധേയമാണ് മേപ്പയൂർ.
നേരത്തെ, മേപ്പയൂർ നിയമസഭാ മണ്ഡലം വടകര (ലോകസഭാ മണ്ഡലം) ഭാഗമായിരുന്നു.
ഡീലിമിറ്റേഷൻ സമയത്ത് മേപ്പയൂർ എൽഎഎസി, കുറ്റ്യാടി എൽഎസി എന്ന് പുനർനാമകരണം ചെയ്യപ്പെട്ടു.
മേപ്പപ്പയൂർ, ചെറുവണ്ണൂർ പഞ്ചായത്തുകൾ പേരാമ്പ്ര എൽഎഎസിയോട് ചേർത്തു.
മേപ്പയൂർ നിയമസഭാമണ്ഡലം
കോഴിക്കോട് ജില്ലയിലെ മേപ്പയൂർ , മണിയൂർ , തിരുവള്ളൂർ , ആയഞ്ചേരി , വേളം കുറ്റ്യാടി , പുറമേരി , കുന്നുമ്മൽ , ചെറുവണ്ണൂർ‍ എന്നീ ഗ്രാമപ്പഞ്ചായത്തുകൾ ഉൾപ്പെടുന്നതാണ്‌ മേപ്പയൂർ നിയമസഭാമണ്ഡലം .
2006 മുതൽ സി. പി. ഐ(എം)ലെ കെ. കെ. ലതിക ഈ മണ്ഡലത്തെ പ്രതിനിധീകരിക്കുന്നു.
2008-ലെ മണ്ഡല പുനഃക്രമീകരണത്തോടെ ഈ മണ്ഡലം ഇല്ലാതായി.
പ്രതിനിധികൾ 2006 - കെ. കെ. ലതിക - സി. പി. ഐ(എം) .
2001 - 2006 മത്തായി ചാക്കോ 1996 - 2001 എ. കണാരൻ 1991-1996 എ. കണാരൻ 1987-1991എ.
കണാരൻ 1982-1987 എ. വി. അബ്ദുൾറഹിമാൻ ഹാജി 1980-1982 എ. വി. അബ്ദുൾറഹിമാൻ ഹാജി 1977-1979 പാണാറത്ത് കുഞ്ഞിമുഹമ്മദ് 1970-1977 എ. വി. അബ്ദുൾറഹിമാൻ ഹാജി 1967-1970 എം. കെ. കേളു
തിരഞ്ഞെടുപ്പുഫലങ്ങൾ 2006 തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി ലഭിച്ച വോട്ടുകൾ മുഖ്യ എതിരാളി ലഭിച്ച വോട്ടുകൾ മറ്റുമത്സരാർഥികൾ 2006 161852 133702 കെ. കെ. ലതിക CPI (M) 70369 ടി. ടി. ഇസ്മയിൽ  MUL 54482 ടി. കെ. പ്രഭാകരൻ BJP 1977 മുതൽ 2001 വരെ
തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം (1000) പോളിംഗ്  ശതമാനം വിജയി ലഭിച്ച വോട്ടുകൾ% പാർട്ടി മുഖ്യ എതിരാളി ലഭിച്ച വോട്ടുകൾ% പാർട്ടി 2001 130.88 82.79 മത്തായി ചാക്കോ 48.97 CPI (M) പി. അഹമ്മദ് 45.31 MUL 1996 124.20 79.22 എ. കണാരൻ 53.94 CPI (M) പി. വി. മുഹമ്മദ്  അരീക്കോട് 40.40 MUL 1991 117.17 80.19 എ. കണാരൻ 50.61 CPI (M) കടമേരി ബാലകൃഷ്ണൻ 42.53 INC(I) 1987 97.79 85.01 എ. കണാരൻ 49.68 CPI (M) എ. വി. അബ്ദുൾറഹിമാൻ ഹാജി 45.90 MUL 1982 80.58 78.81 എ. വി. അബ്ദുൾറഹിമാൻ ഹാജി 52.62 IML എ. സി. അബ്ദുള്ള 43.62 MUL 1980 81.65 81.01 എ. വി. അബ്ദുൾറഹിമാൻ ഹാജി 54.01 IML പി. കെ. കെ. ബാവ 44.39 MUL 1977 77.43 85.83 പാണാറത്ത് കുഞ്ഞിമുഹമ്മദ് 53.87 MUL എ. വി. അബ്ദുൾറഹിമാൻ ഹാജി 46.13 MLO ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ മലയാള മനോരമ Archived 2008-11-21 at the Wayback Machine .
നിയമസഭാ തിരഞ്ഞെടുപ്പ് 2006, ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ മെംബർമാർ: കെ. കെ. ലതിക എം. എൽ. എ ശേഖരിച്ച തീയതി 23 സെപ്റ്റംബർ 2008 ↑ സൈബർ ജേണലിസ്റ്റ് Archived 2006-10-24 at the Wayback Machine .
കേരള നിയമസഭ 2006 -ലെ തിരഞ്ഞെടുപ്പ് ഫലങ്ങൾ: മേപ്പയൂർ നിയമസഭാമണ്ഡലം ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ - ഒൻപതാം കേരള നിയമസഭയിലെ അംഗങ്ങൾ , ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ - എട്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ - ഏഴാം കേരള നിയമസഭയിലെ അംഗങ്ങൾ , ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ - ആറാം കേരള നിയമസഭയിലെ അംഗങ്ങൾ , ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ - അഞ്ചാം കേരള നിയമസഭയിലെ അംഗങ്ങൾ , ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ - നാലാം കേരള നിയമസഭയിലെ അംഗങ്ങൾ , ശേഖരിച്ച തീയതി 23 സെപ്റ്റംബർ 2008 ↑ കേരള നിയമസഭ - മൂന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 23 സെപ്റ്റംബർ 2008 ↑ ഇന്ത്യൻ ഇലക്ഷൻ കമ്മീഷൻ,  സ്റ്റേറ്റ് തിരഞ്ഞെടുപ്പ് 2006 -മേപ്പയൂർ ശേഖരിച്ച തീയതി 23 സെപ്റ്റംബർ 2008 ↑ ഇന്ത്യൻ ഇലക്ഷൻ കമ്മീഷൻ മേപ്പയൂർ - 1977 മുതലുള്ള തിരഞ്ഞെടുപ്പ് ഫലങ്ങൾ, ശേഖരിച്ച തീയതി 23 സെപ്റ്റംബർ 2008
മേപ്പറമ്പ്
കേരളത്തിൽ പാലക്കാട് ജില്ലയിലെ പാലക്കാട് നഗര പരിധിയിൽ പെട്ട ഒരു പ്രദേശമാണ് മേപ്പറമ്പ് .
ഈ പ്രദേശം പിരായിരി ഗ്രാമപ്പഞ്ചായത്തിലുൾപ്പെട്ടതാണ് .
പള്ളിപ്പുറം , വടക്കൻതറ, തിരുനെല്ലായി , പാളയം, ചക്കൻതറ, കാളാമ്പുഴ , പിരായിരി എന്നിവയാണ് തൊട്ടടുത്ത പ്രദേശങ്ങൾ.
പാലക്കാട് നഗരത്തിൽ നിന്ന് ഒറ്റപ്പാലം റൂട്ടിൽ 5 കിലോമീറ്റർ അകലെയായാണ് മേപ്പറമ്പ് സ്ഥിതിചെയ്യുന്നത്.
ഈ പ്രദേശത്തിൻറെ ഏറ്റവും അടുത്തുള്ള റെയിൽവേസ്റ്റേഷൻ പാലക്കാടാണ്.
പാലക്കാട്-പൊന്നാനി റോഡ്, മേപ്പറമ്പ്-കല്ലേക്കാട് റോഡ്, മേപ്പറമ്പ്-കാവിൽപാട് ബൈപാസ് റോഡ് എന്നിവയാണ് ഇതുവഴി കടന്നുപോകുന്ന പ്രധാന റോഡുകൾ.
ആരാധനാലയങ്ങൾ ക്ഷേത്രങ്ങൾ ഭഗവതി മന്ദിരം മണ്ണത്ത് ഭഗവതി ക്ഷേത്രം ശ്രീ ലോകപരമേശ്വരീ ക്ഷേത്രം പള്ളികൾ സി.എസ്.ഐ ചർച്ച് ഓഫ് ഹോപ്പ് മോസ്കുകൾ മേപ്പറമ്പ് മസ്ജിദ് മസ്ജിദുൽ ഇസ്ലാഹ് സുന്നിയ ജമാമസ്ജിദ് നൂറുൽ മസ്ജിദ് അവലംബം ↑ ↑ {{ cite web }} : Check date values in: | accessdate= ( help ) ↑
മേപ്പാടം ഈ ലേഖനം ഒരു അനാഥലേഖനമാണ് .
മമ്പാട്‌ പഞ്ചായത്തിലെ ഒരു ചെറിയ ഗ്രാമമാണ്‌ മേപ്പാടം .
റഹ്മാനിയ ഹയർ സെക്കന്ററി സ്കൂൾ, റഹ്മാനിയ അറബി കോളേജ് എല്ലാം ഈ ഗ്രാമത്തിലാണ് ഉള്ളത്.
മുസ്ലിം ഭൂരിപക്ഷ പ്രദേശമാണ് ഇത്.
പട്ടികജാതി വിഭാഗം കുടുതൽ ഉണ്ട്.
നുറു വർഷംപിന്നിട്ട ഒരു ഗവണ്മെന്റ് പ്രൈമറി സ്കൂൾ എവിടെയാണ്.
മേപ്പാടി ഗ്രാമപഞ്ചായത്ത് School in Chundale-Meppadi Road ഇംഗ്ലീഷ് വിലാസം https://ml.wikipedia.org/wiki/Meppadi_Gramapanchayat
വയനാട് ജില്ലയിലെ വൈത്തിരി താലൂക്കിൽ കല്പറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ മേപ്പാടി ഗ്രാമപഞ്ചായത്ത് .
ജില്ലാ ആസ്ഥാനമായ കല്പറ്റയിൽ നിന്ന് 10 കിലോമീറ്റർ അകലെയാണ് മേപ്പാടി സ്ഥിതി ചെയ്യുന്നത്.
മേപ്പാടി ഗ്രാമപഞ്ചായത്തിന്റെ വിസ്തീർണം 198.65  ചതുരശ്ര കിലോമീറ്ററാണ്‌.
അതിരുകൾ: വടക്കുഭാഗത്ത് കൽപ്പറ്റ മുനിസിപ്പാലിറ്റിയും തെക്കുഭാഗത്ത് ഏറനാട് താലൂക്കും , കിഴക്കുഭാഗത്ത് അമ്പലവയൽ , മുപ്പൈനാട് പഞ്ചായത്തുകളും പടിഞ്ഞാറുഭാഗത്ത് വൈത്തിരി പഞ്ചായത്തുമാണ്
2001 ലെ സെൻസസ് പ്രകാരംമേപ്പാടി ഗ്രാമപഞ്ചായത്തിലെ ജനസംഖ്യ 56530 ഉം സാക്ഷരത 82.32% ഉം ആണ്‌.
വാർഡുകൾ ഏഴാംചിറ വെള്ളിത്തോട് തൃക്കൈപ്പറ്റ പൂത്തക്കൊല്ലി മേപ്പാടി നെടുമ്പാല നെല്ലിമുണ്ട പുത്തുമല ചൂരൽമല ചുളിക്ക അട്ടമല മുണ്ടക്കൈ കുന്നമംഗലംവയൽ ചെമ്പ്ര കടൂർ കുന്നമ്പറ്റ കോട്ടനാട് ആനപ്പാറ ഓടത്തോട് ചെമ്പോത്തറ പുത്തൂർവയൽ അവലംബം http://www.trend.kerala.gov.in Archived 2019-09-02 at the Wayback Machine .
മേപ്പിൾട്ടൺ ഫാൾസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Mapleton_Falls_National_Park
ഓസ്ട്രേലിയയിലെ സൗത്ത് ഈസ്റ്റ് ക്യൂൻസ്ലാന്റിലെ ബ്ലാക്കോൾ പർവ്വതനിരകളിൽ സ്ഥിതിചെയ്യുന്ന ദേശീയോദ്യാനമാണ് മേപ്പിൾട്ടൺ ഫാൾസ് ദേശീയോദ്യാനം .
മേപ്പിൾട്ടൺ പട്ടണത്തിനു സമീപമാണീ ദേശീയോദ്യാനം.
ബ്രിസ്ബേനിൽ നിന്നും വടക്കായി 95 കിലോമീറ്റർ അകലെയാണിതിന്റെ സ്ഥാനം.
പെൻസിൽ അരുവിയുടെ ഭാഗമായ മേപ്പിൾട്ടൺ വെള്ളച്ചാട്ടം 120 മീറ്റർ താഴേക്കു പതിക്കുന്നു.
1938ൽ ഫോറസ്റ്റ് റിസർവ്വായ ഈ വെള്ളച്ചാട്ടത്തെ 1973ൽ ഒരു ദേശീയോദ്യാനമായി പ്രഖ്യാപിച്ചു.
മേപ്പയൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/MEPPAYOOR_Gramapanchayat
കോഴിക്കോട് ജില്ലയിലെ കൊയിലാണ്ടി താലൂക്കിൽ മേലടി ബ്ളോക്ക് പഞ്ചായത്ത് പരിധിയിൽ കൊഴുക്കല്ലൂർ, മേപ്പയ്യൂർ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് മേപ്പയ്യൂർ ഗ്രാമപഞ്ചായത്ത് .
പഞ്ചായത്തിന്റെ വിസ്തീർണ്ണം 23.41 ചതുരശ്ര കിലോമീറ്ററാണ്.
അതിരുകൾ തെക്ക്‌ - അരിക്കുളം, കീഴരിയൂർ പഞ്ചായത്തുകൾ വടക്ക് - ചെറുവണ്ണൂർ, നൊച്ചാട് പഞ്ചായത്തുകൾ കിഴക്ക് - നൊച്ചാട്, അരിക്കുളം പഞ്ചായത്തുകൾ പടിഞ്ഞാറ് - തുറയൂർ, കീഴരിയൂർ പഞ്ചായത്തുകൾ
2006 വരെ മേപ്പയ്യൂർ കേരളത്തിലെ നിയമസഭാ മണ്ഡലങ്ങളിൽ ഒന്നായിരുന്നു
പ്രധാന സ്ഥലങ്ങൾ: എടത്തിൽമുക്ക്, കീഴപ്പയ്യൂർ, കായലാട്, മഠത്തുംഭാഗം, വിളയാട്ടൂർ, ചാവട്ട്, നരക്കോട്, മഞ്ഞക്കുളം.
സാംസ്‌കാരിക സ്ഥാപനങ്ങൾ: ജനകീയ വായനശാല ജനകീയ മുക്ക് കലാവേദി കീഴ്പ്പയ്യൂർ, നവപ്രഭ കായലാട്, കൈലാസ കലാകേന്ദ്രം വിളയാട്ടൂർ, സമന്വയ കൊഴുക്കല്ലൂർ, സർവോദയ വായനാശാല കീഴപ്പയ്യൂർ, ഇ രാമൻ മാസ്റ്റർ മെമ്മോറിയൽ ഗ്രന്ഥശാല വായനശാല പട്ടോനക്കുന്ന്.
സ്ഥിതിവിവരക്കണക്കുകൾ ജില്ല കോഴിക്കോട് ബ്ലോക്ക് മേലടി വിസ്തീര്ണ്ണം 23.41 ചതുരശ്ര കിലോമീറ്റർ ജനസംഖ്യ 24,645 പുരുഷന്മാർ 12,247 സ്ത്രീകൾ 12,398 ജനസാന്ദ്രത 1053 സ്ത്രീ : പുരുഷ അനുപാതം 1012 സാക്ഷരത 90.71%
മുജാദില ഇംഗ്ലീഷ് വിലാസം https://ml.wikipedia.org/wiki/Al-Mujadila
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ അൻപത്തിയെട്ടാം അദ്ധ്യായമാണ്‌ മുജാദില (തർക്കിക്കുന്നവൾ).
സൂക്തങ്ങൾ : 22 മുൻപുള്ള സൂറ: ഹദീദ് ഖുർആൻ അടുത്ത സൂറ: ഹഷ്ർ സൂറത്ത്
(അദ്ധ്യായം) 58
മുജാഹിദ് (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ജിഹാദ് ചെയ്യുന്നവൻ കേരളത്തിലെ മുജാഹിദ് പ്രസ്ഥാനത്തിന്റെ പ്രവർത്തകർ ഇസ്ലാമിന്റെ പേരിൽ തീവ്രവാദപ്രവർത്തനങ്ങൾ നടത്തുന്ന സംഘടനകൾ ഉപയോഗിക്കാറുള്ള പേര്
മുജ്റ
ദക്ഷിണേഷ്യയിൽ രൂപംകൊണ്ട ഒരു നൃത്തരൂപമാണ് മുജ്റ .
സ്ത്രീകളാണ് പ്രധാനമായും മുജ്റ നൃത്തം അവതരിപ്പിക്കുന്നത്.
സ്ത്രീകളിലേക്കു കൂടുതൽ ശ്രദ്ധയാകർഷിക്കും വിധമാണ് ഈ നൃത്തരൂപം അവതരിപ്പിക്കപ്പെടുന്നത് അതിനാൽ തന്നെ മുജ്റ നൃത്തത്തിൽ സ്ത്രീ ശരീരത്തിനു വലിയ പ്രാധാന്യമുണ്ട്.
കഥക് നൃത്തരൂപത്തിന്റെയും ഠുമ്രി , ഗസൽ എന്നീ ഗാനവിഭാഗങ്ങളുടെയും അംശങ്ങൾ മുജ്റയിൽ അടങ്ങിയിരിക്കുന്നു.
ഹവേലി, മെഹ്ഫിൽ എന്നിങ്ങനെയുള്ള സ്ഥലങ്ങളിലാണ് മുജ്റ നൃത്തം അവതരിപ്പിക്കുന്നത്.
രാജസ്ഥാനിലെ ഒരു ഹവേലി ചരിത്രം 1972-ൽ പുറത്തിറങ്ങിയ പഖീസ എന്ന ഹിന്ദി ചലച്ചിത്രത്തിന്റെ പോസ്റ്റർ
മുഗൾ സാമ്രാജ്യകാലത്താണ് മുജ്ര നൃത്തത്തിന്റെ ഉത്ഭവമെന്നു കരുതുന്നു.
മുഗൾ ഭരണാധികളുടെയും സമ്പന്നരുടെയും കൊട്ടാരങ്ങളിൽ താമസിച്ചിരുന്ന ദാസിമാരാണ് മുജ്ര നൃത്തം അവതരിപ്പിച്ചിരുന്നത്.
മുഗൾ ഭരണാധികാരി ബഹദൂർ ഷാ സഫറിന്റെ കാലത്തെ കവിതകൾ മുജ്റ നൃത്തത്തിലൂടെ അവതരിപ്പിക്കപ്പെട്ടിട്ടുണ്ട്.
മുഗൾ ഭരണകാലത്ത് ജയ്പൂർ പോലുള്ള പ്രദേശങ്ങളിൽ പരമ്പരാഗതമായാണ് മുജ്ര നൃത്തം അവതരിപ്പിച്ചിരുന്നത്.
മുജ്ര നർത്തകിമാരിൽ നിന്ന് അടുത്ത തലമുറയിലേക്ക് നൃത്തം കൈമാറ്റം ചെയ്യപ്പെട്ടുകൊണ്ടിരുന്നു.
മുഗൾ ഭരണം പ്രബലമായിരുന്ന ഇന്ത്യ , പാകിസ്താൻ എന്നീ രാജ്യങ്ങളിൽ ഇപ്പോഴും മുജ്റ നൃത്തം പ്രചാരത്തിലുണ്ട്.
പണ്ടുകാലത്ത് കൊട്ടാരങ്ങളിലും മറ്റും അവതരിപ്പിച്ചിരുന്ന ഈ നൃത്തരൂപം ഇന്ന് പാർട്ടികളിലും വിവാഹച്ചടങ്ങുകളിലും യുവാക്കളുടെ ആഘോഷങ്ങളിലുമെല്ലാം അവതരിപ്പിക്കപ്പെടുന്നുണ്ട്.
ബോളിവുഡിലും ലോലിവുഡിലും
പല ബോളിവുഡ് ചലച്ചിത്രങ്ങളിലും മുജ്റ നൃത്തം അവതരിപ്പിക്കപ്പെട്ടിട്ടുണ്ട്.
പഖീസ , ഉമ്രാവോ ജാൻ (1981), സിന്ദഗി യാ തൂഫാൻ (1958), ദേവദാസ് (1955) എന്നീ ബോളിവുഡ് ചലച്ചിത്രങ്ങൾ ഇതിനുദാഹരണമാണ്.
അൻജുമാൻ (1970) എന്ന പാക് ചലച്ചിത്രത്തിലുടനീളം മുജ്ര നൃത്തം കാണിക്കുന്നുണ്ട്.
മുഗൾ ഭരണചരിത്രം പ്രമേയമായ ചലച്ചിത്രങ്ങളിൽ ഈ നൃത്തരൂപം ഒരു അവിഭാജ്യഘടകമാണ്.
ഇന്ത്യയിലും പാകിസ്താനിലും
2005-ൽ ഡാൻസ് ബാറുകൾ അടച്ചുപൂട്ടിയതോടെ മഹാരാഷ്ട്രയിലെ ബാർ നർത്തകിമാർ മുംബൈയിലെ കെന്നഡി ബ്രിഡ്ജിനു സമീപം മുജ്റ നൃത്തം അവതരിപ്പിക്കുവാൻ തുടങ്ങി.
ഇവർക്ക് ആഗ്ര , ലാഹോർ , ഇസ്ലാമാബാദ് , കറാച്ചി എന്നിവിടങ്ങളിൽ നിന്നു പരിശീലനം ലഭിച്ചിരുന്നു.
പാകിസ്താനിലെ ലാഹോറിലുള്ള ഹീര മൺഡി പ്രദേശത്താണ് ഏറ്റവും പഴക്കം ചെന്ന മുജ്റ നൃത്തവേദിയുള്ളത്.
അവലംബം കൂടുതൽ വായനയ്ക്ക് Martha Feldman, Bonnie Gordon.
The courtesan's arts: cross-cultural perspectives .
pp. 312–352.
പുറം കണ്ണികൾ http://www.imdb.com/title/tt0083248/?ref_=nv_sr_2 , Film 'Umrao Jaan' (1981) with many 'Mujra dances' on IMDb website, Retrieved 2 February 2017
മുച്ചുന്തിപളളി
കേരള ചരിത്രത്തിലെ പള്ളികളിൽ ഏറ്റവും പഴക്കമുള്ളവയിൽ ഒന്നാണു് കോഴിക്കോടെ മുച്ചുന്തിപളളി .
പളളികളുടെ തറവാടു നഗരമായ കോഴിക്കോട്ടെ ആദ്യ പളളിയായി കണക്കാക്കപ്പെടുന്ന പള്ളികൂടിയാണു് മുച്ചുന്തിപളളി .
കോഴിക്കോട് നഗരത്തിനടുത്തു് തെക്കേപ്പുറം ചെറുചന്തയ്ക്കു സമീപം കുറ്റിച്ചിറ പ്രദേശത്താണു് പള്ളി സ്ഥിതിചെയ്യുന്നതു്.
കോഴിക്കോട്ടെ മതസൗഹാർദ്ദം ഊട്ടിയുറപ്പിക്കുന്നതിന്റെ ഉത്തമ നിദർശനം, ഒരുകാലത്തെ മതവിജ്ഞാന കേന്ദ്രം കൂടിയായിരുന്നു മുച്ചുന്തിപളളി.
മഹാകവി മോയിൻകുട്ടി വൈദ്യർ ഉഹ്ദ് പടപ്പാട്ട് എഴുതിയതു് മുച്ചുന്തിപളളിയുടെ മുകളിൽവച്ചായിരുന്നു.
ചരിത്രം വട്ടെഴുത്ത് ശിലാരേഖകൾ പളളിയുടെ ചുമർ പ്രതലങ്ങളിൽ
പള്ളി നിർമ്മിതമായ കാലവർഷം കൃത്യമായി എവിടെയും രേഖപ്പെടുത്തിവച്ചിട്ടില്ല.
എ.ഡി. 13 ആം കാലഘട്ടത്തിലാണെന്നു പറയപ്പെടുന്നുണ്ടെങ്കിലും എ.ഡി 1674 ൽ പള്ളിയിൽ പല അറ്റകുറ്റപണികൾ നടന്നതായി പള്ളിയുടെ മച്ചിൽ കുറിക്കപ്പെട്ടിട്ടുണ്ട്.
മുച്ചിയൻ എന്ന അറബി വ്യാപാരി നിർമ്മിച്ച ഈ പളളിക്ക് നിത്യചെലവ് നൽകിയത് സാമൂതിരി രാജാവാണെന്നാണ് ചരിത്രത്തിൽ രേഖപ്പെടുത്തിയതായി പറയുന്നു .
ഷിഹാബുദ്ദീൻ റയ്ഹാൻ എന്ന അടിമകളിൽനിന്നും മുക്തനായ വ്യക്തി തന്റേതുമാത്രമല്ലാത്ത പണംകൊണ്ടു് നാട്ടുരാജിവിൽനിന്നും പതിച്ചുകിട്ടിയ സ്ഥലത്തു് പള്ളി പണികഴിപ്പിച്ചുഎന്നു് പള്ളിയിലുള്ള ശിലകളിൽകൊത്തിവച്ച അറബികലർന്ന പഴയമലയാളത്തെ വിവർത്തനംചെയ്തു്  പണ്‌ഡിതന്മാർ വിലയിരുത്തുന്നു.
ചരിത്രലിപിയായ വട്ടെഴുത്ത് ശിലാരേഖകൾ പളളിയുടെ ചുമർ പ്രതലങ്ങളിൽ ആലേഖനംചെയ്യപ്പെട്ടിരിക്കുന്നു.
പളളിയിലെ ചില രേഖകൾ സാമൂതിരി രാജാക്കൻമാരുടെ ചരിത്രത്തെക്കുറിച്ചു് ആഴത്തിൽ പ്രതിപാദിക്കുന്നുണ്ടു്.
പതിനേഴാം നുറ്റാണ്ട് വരെ വിദേശങ്ങളിൽ നിന്നും ദ്വീപുകളിൽ നിന്നും മതപഠനത്തിനായി വിദ്യാർത്ഥികൾ പള്ളിയിൽ വന്നതായി രേഖകളുണ്ടു്.
കായൽപട്ടണത്തിൽ നിന്നു വന്ന സദഖത്തുളള എന്ന സൂഫിവര്യൻ നിരവധി വർഷം പളളിയിൽ താമസിച്ച് മതപ്രബോധനം നടത്തിയതായി ചരിത്രം പറയുന്നു .
അത്യപൂർവങ്ങളായ നാണയശേഖരങ്ങളും പള്ളിയിൽ ഉണ്ടു്.
കരിങ്കല്ലുകളുപയോഗിച്ചാണ് പള്ളി നിർമ്മിച്ചിരിക്കുന്നതു്.
സാധാരണ കാണപ്പെടുന്ന ഭാരത ക്ഷേത്രങ്ങളുടെ രൂപകല്പനപോലെ മരത്തടി ഉരുപ്പടിയിലാണു് പള്ളിയുടെ മേൽക്കൂരയെ പണിതതു്.
മരത്തിൽകൊത്തിവച്ച കരകൌശല സൃഷ്ടികൾ ചരിത്രത്തിൽത്തന്നെ അപൂർവ്വങ്ങളായി നിലകൊള്ളുന്നു.
ഹിന്ദു-മുസ്‌ലിം സാംസ്‌കാരിക ഐക്യങ്ങളുടെ സാക്ഷ്യമായി പത്മദളാകൃതിയിലാണ് തട്ടും തുലാങ്ങളും വാതിൽപൊളികളും പണികഴിപ്പിച്ചിരിക്കുന്നത്.
അവലംബം Muchundi Mosque എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Documenting Kozhikode’s rich tradition Archived 2007-10-15 at the Wayback Machine .
Historical mosques of Malabar ↑
മുഞ്ഞ (വിവക്ഷകൾ)
മുഞ്ഞ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മുഞ്ഞ - എന്ന സസ്യം മുഞ്ഞ (കീടം) - നെൽച്ചെടിയെ ആക്രമിക്കുന്ന ഒരു കീടം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മുഞ്ഞ ഇംഗ്ലീഷ് വിലാസം https://ml.wikipedia.org/wiki/Premna_serratifolia
കേരളത്തിൽ കാണപ്പെടുന്ന ഒരു കുറ്റിച്ചെടിയാണ് മുഞ്ഞ (Premna serratifolia).
സുഗന്ധമുള്ള ഇലകളുള്ള ഈ സസ്യം ആയുർവേദത്തിൽ വിവിധ ഔഷധങ്ങൾക്കുപയോഗിക്കുന്നു.
സംസ്കൃതം പേരായ അഗ്നിമന്ഥ എന്ന പേരിലും അറിയപ്പെടുന്നു.
ദശമൂലത്തിൽ ഉപയോഗിക്കുന്ന ഒരു ഘടകമാണ് മുഞ്ഞയുടെ വേര്.
ഒമ്പത് മീറ്റർ വരെ മുഞ്ഞയ്ക്ക് പൊക്കത്തിൽ വളരുന്നഒരു സസ്യമാണ് ഇത്.
തൊലിയ്ക്ക് മഞ്ഞ കലർന്ന തവിട്ട് നിറമാണുള്ളത്.
വിരുദ്ധ ദിശകളിലേയ്ക്ക് നിൽക്കുന്ന ഇലകളുള്ള ഈ സസ്യത്തിൽ ഇലകളുടെ അരികുകൾ ചിലപ്പോൾ അറക്കവാളിന്റേതു പോലെ വരാം .
ചെറിയ പൂക്കളും കായ്കളും ഉണ്ടാകുന്ന ഈ സസ്യം സമുദ്രനിരപ്പിൽ നിന്നും 300 മീറ്റർ വരെ ഉയരത്തിൽ ജലാശയ സമീപത്തോ കടൽത്തീരത്തോ ഉണ്ടാകാം.
ഇലപൊഴിയും കാടുകളാണ് സ്വാഭാവിക ആവാസവ്യവസ്ഥ .
ഇന്ത്യ , ശ്രീലങ്ക , ദക്ഷിണ ചൈന , ദക്ഷിണ ജപ്പാൻ , ന്യൂഗിനിയ , ഓസ്ട്രേലിയ , പസഫിക് മേഖല , ഇന്തോനേഷ്യയിലെ ബോർണിയോ ദ്വീപ് എന്നിവിടങ്ങളിൽ കണ്ടെത്തിയിട്ടുണ്ട് .
ശാസ്ത്രീയ വർഗ്ഗീകരണത്തിന്റെ പിതാവായ കാൾ ലിനേയസ് തന്നെയാണ് ഈ സസ്യത്തിനു ശാസ്ത്രീയനാമം നൽകിയിട്ടുള്ളത് .
ആയുർവേദത്തിൽ ദശമൂലത്തിൽ ഉപയോഗിക്കുന്നതിനു പുറമേ സന്ധിവാതത്തിനു പ്രതിവിധിയായി മുഞ്ഞ ഉപയോഗിക്കാറുണ്ട്.
ദഹനക്കുറവ്, പനി, ജലദോഷം, മുഴകൾ, ത്വഗ്‌രോഗങ്ങൾ തുടങ്ങിയവയ്ക്കും മുഞ്ഞ ഔഷധമായി ഉപയോഗിക്കുന്നു.5മുഞ്ഞയില വീതം രാവിലെ വെറും വയറ്റിൽ കഴിച്ചാൽ കുടൽ പുണ്ണ് ശമിക്കും.
കുട്ടികളിലെ പലരോഗങ്ങൾക്കും മുഞ്ഞ ഔഷധമാക്കി ഉപയോഗിക്കാവുന്നതാണ്
മലേഷ്യൻ ഇന്തോനേഷ്യൻ പ്രദേശങ്ങളിൽ ഈ ചെടി ഭക്ഷണമായി ഉപയോഗിക്കാറുണ്ട്, ഒപ്പം അവിടങ്ങളിൽ ശ്വാസതടസ്സം മാറാൻ  ഇലയും വേരും, സ്ത്രീകളിൽ മുലപ്പാൽ വർദ്ധിക്കാൻ ഇലയും കഴിക്കുന്നു .
ഹൃദയത്തിന്റെ പ്രവർത്തനം പോഷിപ്പിക്കാനും മുഞ്ഞ ഉപയോഗിക്കാമെന്ന് ബംഗ്ലാദേശിൽ നടന്ന പഠനത്തിൽ പറയുന്നു .
രസം			:കടു, തിക്തം, തുവരം, മധുരം
വിപാകം		:മധുരം ഔഷധയോഗ്യഭാഗം
വേര്, ഇല, സമൂലം അവലംബം ചിത്രങ്ങൾ വിക്കിസ്പീഷിസിൽ Premna serratifolia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Premna serratifolia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുഞ്ഞ
മുഞ്ഞകൾ ലോകമെമ്പാടും കാണപെടുന്ന ജീവി ആണ്, എന്നാൽ മിതശീതോഷ്ണ മേഖലകളിലാണ് ഇത് ഏറ്റവും സാധാരണമായത്.
പല ടാക്‌സകളിൽ നിന്നും വ്യത്യസ്തമായി, മിതശീതോഷ്ണ മേഖലകളെ അപേക്ഷിച്ച് ഉഷ്ണമേഖലാ പ്രദേശങ്ങളിൽ മുഞ്ഞ ഇനങ്ങളുടെ വൈവിധ്യം വളരെ കുറവാണ്.
കാറ്റിലൂടെയുള്ള നിഷ്ക്രിയ വിതരണത്തിലൂടെ അവയ്ക്ക് വലിയ ദൂരത്തേക്ക് ദേശാടനം ചെയ്യാൻ കഴിയും,ചിറകുള്ള മുഞ്ഞകൾ പകൽ സമയത്ത് 600 മീറ്റർ വരെ ഉയരത്തിൽ കാറ്റിനാൽ ഉയർന്ന് അവയ്ക്ക് വലിയ ദൂരത്തേക്ക് ദേശാടനം ചെയ്യാൻ കഴിയും,.
ഉദാഹരണത്തിന്, കാറ്റിൽ ഉയർത്തപെടുന്ന ഇനം മുഞ്ഞയായ  , നാസോനോവിയ റിബിസ്നിഗ്രി , ന്യൂസിലാൻഡിൽ നിന്ന് ടാസ്മാനിയയിലേക്ക് 2004 ഓടെ കിഴക്കൻ കാറ്റിലൂടെ വ്യാപിച്ചതായി വിശ്വസിക്കപ്പെടുന്നു.
മുഞ്ഞ രോഗബാധിതമായ സസ്യങ്ങൾ മനുഷ്യ ഗതാഗതത്തിലൂടെയും , എല്ലായിടവും എത്തി
മുഞ്ഞ (കീടം) ഇംഗ്ലീഷ് വിലാസം https://ml.wikipedia.org/wiki/Brown_planthopper
സാ‍ധാരണയായി നെൽച്ചെടിയെ ആക്രമിക്കുന്ന ഒരു ഷഡ്പദമാണ് മുഞ്ഞ (ഇംഗ്ലീഷ്: Brown planthopper).
ഇവയുടെ ആക്രമണത്തിനിരയായ നെൽ പാടങ്ങളിൽ അങ്ങിങ്ങായി മഞ്ഞനിറത്തിൽ വൃത്താകൃതിയിലിലുള്ള പാടുകൾ കണ്ടുവരുന്നു.
മുണ്ടകൻ വിളയെയാണു ഈ കീടം വമ്പിച്ചരീതിയിൽ ആക്രമിക്കുന്നത്.
പൂർണ്ണ വളർച്ചയെത്തിയ കീടങ്ങൾ തവിട്ട് നിറത്തിൽ 3.5 മുതൽ 4.5mm വരെ വലിപ്പത്തിൽ കണ്ടുവരുന്നു.
കാലുകൾ ഇളംതവിട്ട് നിറത്തിലും; മുട്ടിനു താഴെ കറുപ്പ് നിറത്തിലും കാണപ്പടുന്നു.
ചിറകുകൾ സുതാര്യമായ തവിട്ട് അടയാളങ്ങളോടും, ഇരുണ്ട നാഡികളോടുകൂടിയും കാണപ്പെടുന്നു.
വളർച്ചയെത്താത്തവ തവിട്ട്കലർന്ന കറുപ്പ് നിറത്തിൽ ചാരനിറം കലർന്ന നീല കണ്ണുകളോടുകൂടിയും കാണപ്പടുന്നു.
മുഞ്ഞയുടെ ഉപദ്രവം കൂടുതൽ കാണപ്പെടുന്നത് നല്ല വെയിലും വെള്ളവും കിട്ടുന്ന വയലുകളിലും താഴ്ചന പ്രദേശങ്ങളിലുമാണു.
നെൽച്ചെടിയുടെ പോള തുളച്ച് പെൺകീടം രണ്ടുമുതൽ പന്ത്രണ്ടുവരെ  കൂട്ടമായി മുട്ടകളിടുന്നു.
ഏഴെട്ടുദിവസങ്ങൾക്കകം മുട്ട വിരിയും.
മുട്ടവിരിഞ്ഞിറങ്ങുന്ന ചെറുപ്രാണികൾ ചെടിയുടെ ചുവടുഭാഗത്ത് ജലനിരപ്പിനു മുകളിൽ കൂടിയിരുന്നു നീരൂറ്റിക്കുടിയ്ക്കുന്നു.
മുഞ്ഞയ്ക്ക് അതിന്റെ ജീവിതചക്രം പൂർത്തിയാക്കാൻ 10-22 ദിവസം വേണ്ടിവരും.
ഇത് നെൽച്ചെടികൾ അവിടെവിടെയായി മഞ്ഞളിക്കുന്നതിനും പിന്നീട് കരിഞ്ഞ് പോകുന്നതിനും കാരണമാകുന്നു.
ഇതിനെയാണു ഹോപ്പർ കരിച്ചിൽ എന്നു  പറയുന്നത്.
കൂടുതൽ അറിവിന് Brown Plant Hopper (മൂഞ്ഞ) Archived 2008-10-28 at the Wayback Machine .
മൂഞ്ഞയുടെ ചിത്രങ്ങൾ മൂഞ്ഞയുടെ അക്രമണത്തിനിരയായ പാടം മൂഞ്ഞയുടെ ചിത്രം കിസ്സാൻ കേരള, നെല്ല് - സസ്യസംരക്ഷരക്ഷണം കിസ്സാൻ കേരള Crop Information - PestManagement
മുഞ്ഞിനാട് പത്മകുമാർ
ഒരു മലയാളകവിയും വിവർത്തകനുമാണ് ഡോ. മുഞ്ഞിനാട് പത്മകുമാർ .
മലയാള സാഹിത്യത്തിൽ ബിരുദാനന്തര ബിരുദം നേടിയ ഇദ്ദേഹം ആത്മീയ ഉണർവ് രമണ മഹർഷിയുടെ സ്വാധീനത്തിൽ എന്ന വിഷയത്തിലാണ് ഡോക്ടറേറ്റ് നേടിയത്.
കവിത, സംഗീതം, ചരിത്രം, ബാലസാഹിത്യം, വിമർശനം, തത്ത്വചിന്ത, വിവർത്തനം തുടങ്ങിയ മേഖലകളിലായി മുപ്പത്തിലഞ്ചിലേറെ കൃതികൾ പ്രസിദ്ധീകരിച്ചിട്ടുണ്ട്.
പ്രധാനകൃതികൾ ദൈവത്തിന്റെ ചുംബനങ്ങൾ മുന്തിരിവള്ളിയും നെയ്യാമ്പലുകളും സോളമന്റെ ഉത്തമഗീതം പുരസ്കാരങ്ങൾ ആശാൻ പുരസ്കാരം (2009) കെ.പി. അപ്പൻ പുരസ്കാരം (2012) എസ്ബിടി സാഹിത്യ-മാധ്യമ പുരസ്കാരം (2015) അവലംബം
മുജദ്ദിദി കുടുംബം
കിഴക്കൻ അഫ്ഗാനിസ്താനിലെ നക്ഷ്ബന്ദിയ്യ സൂഫി വിഭാഗങ്ങളിലെ നേതൃനിരയിലുള്ള ഒരു കുടുംബമാണ് മുജദ്ദിദി കുടുംബം .
രാജ്യത്ത് മതപരമായ കാര്യങ്ങളിൽ ഏറെ സ്വാധീനം ചെലുത്തിയിരുന്ന ഇവർ, 1980കളിൽ സോവിയറ്റ് യൂനിയനെതിരെ ഒരു പ്രധാന പ്രതിരോധവിഭാഗത്തെ നയിച്ചിരുന്നു.
സിബ്ഗത്തുള്ള മുജദ്ദിദി നേതൃത്വം നൽകിയ ജഭാ-യി നജാത്-ഇ മില്ലി-യി അഫ്ഗാനിസ്താൻ (നാഷണൽ ലിബറേഷൻ ഫ്രണ്ട് ഓഫ് അഫ്ഗാനിസ്താൻ) ആയിരുന്നു ഈ പ്രതിരോധകക്ഷി.
ഇരുപതാം നൂറ്റാണ്ടിന്റെ തുടക്കത്തിൽ അമീർ അമാനുള്ളയുടെ പരിഷ്കരണനടപടികളെ എതിർത്തിരുന്നവരിൽ പ്രധാനികളായിരുന്നു മുജദ്ദിദി കുടുംബാംഗങ്ങൾ.
ഈ കുടുംബത്തിലെ ഫസൽ മുഹമ്മദ്, അദ്ദേഹത്തിന്റെ പിൻ‌ഗാമിയായിരുന്ന ഫസൽ ഒമർ എന്നിവരായിരുന്നു അമാനുള്ളായുടെ പ്രധാന എതിരാളികൾ.
നൂറ്റാണ്ടിന്റെ അവസാനം കമ്മ്യൂണിസ്റ്റ് ഭരണത്തിനെതിരെയുള്ള പോരാട്ടത്തിലും ഈ കുടുംബം നേതൃസ്ഥാനം വഹിച്ചു.
ആദ്യ കമ്മ്യൂണിസ്റ്റ് പ്രസിഡണ്ടായ നൂർ മുഹമ്മദ് താരക്കിയുടെ ഭരണകാലത്ത് 1979 ജനുവരിയിൽ ഈ കുടുംബത്തിലെ ഏതാണ്ടെല്ലാ പുരുഷന്മാരേയും സർക്കാർ തടവിലാക്കുകയും 80-ഓളം വരുന്ന ഇവരെ പിന്നീട് രഹസ്യമായി കൊലപ്പെടുത്തുകയും ചെയ്തു.
പതിനാറ്‌ പതിനേഴ് നൂറ്റാണ്ടുകളിൽ മുഗൾ ഭരണത്തിലായിരുന്ന ഇന്ത്യയിൽ ജീവിച്ചിരുന്ന പരിഷ്കരണവാദിയായിരുന്ന സൂഫി , ഷേഖ് അഹമ്മദ് സർഹിന്ദിയുടെ പരമ്പരയിൽപ്പെട്ടവരാണ് മുജദ്ദിദി കുടുംബം.
സിർഹിന്ദിയുടെ ഒരു പിൻ‌ഗാമി, പത്തൊമ്പതാം നൂറ്റാണ്ടിന്റെ തുടക്കത്തിൽ അഫ്ഗാനിസ്താനിലെത്തുകയും കാബൂളിലെ ശോർ ബസാറിൽ ഒരു സൂഫി ആശ്രമം സ്ഥാപിക്കുകയും ചെയ്തു.
ഇതിനെത്തുടർന്ന് ഈ ആശ്രമത്തിലെ മുഖ്യൻ, ശോർ ബസാറിലെ ഹസ്രത് സാഹിബ് എന്ന് അറിയപ്പെട്ടുപോന്നു.
ലിബർഹാൻ കമ്മീഷൺ ഇംഗ്ലീഷ് വിലാസം https://ml.wikipedia.org/wiki/Liberhan_Commission പ്രമാണം:Babri Mosque 7.jpg ബാബരി മസ്ജിദ് തകർക്കപ്പെടുന്നതിനു മുൻപുള്ള ഒരു ചിത്രം
1992 ഡിസംബർ 6 ലെ ബാബരി മസ്ജിദ്‌ ധ്വംസനവും അയോധ്യയിലുണ്ടായ കലാപവും അന്വേഷിക്കുന്നതിന്‌ ഇന്ത്യയിലെ ആഭ്യന്തരമന്ത്രാലയത്തിന്റെ നിർദ്ദേശപ്രകാരം മുൻ ഹൈക്കോടതി ജഡ്ജി ജസ്റ്റീസ് മൻമോഹൻ സിംഗ് ലിബർഹാൻ മേധാവിയായി 1992 ഡിസംബർ 16-ന്‌ രൂപവത്കരിക്കപ്പെട്ട കമ്മീഷനാണ്‌ ലിബർഹാൻ കമ്മീഷൺ .
മൂന്നു മാസത്തിനുള്ളിൽ കമ്മീഷൺ റിപ്പോർട്ട് സമർപ്പിക്കുമെന്നാണ്‌ പ്രതീക്ഷിക്കപ്പെട്ടത്.
എന്നാൽ 17 വർഷങ്ങളെടുത്ത് 2009 ജൂൺ 30-ന്‌ ആണ്‌ കമ്മീഷൺ അതിന്റെ റിപ്പോർട്ട് പ്രധാനമന്ത്രി ഡോ. മൻ‌മോഹൻ സിംങിന്‌ സമർപ്പിച്ചത് .
1000 ത്തിലധികം പുറങ്ങൾ വരുന്നതാണ്‌ റിപ്പോർട്ട് .
2009 നവംബർ 23-ന്‌ ഈ റിപ്പോർട്ട് മാധ്യമങ്ങൾക്ക് ചോർന്നു.
ലോകസഭയിൽ ഇതിനെ ചൊല്ലി ബഹളമുണ്ടാവുകയും തുടർന്ന് ഒരു ദിവസത്തേക്ക് സഭാനടപടികൾ നിർത്തിവെക്കുകയുമുണ്ടായി .
ആഭ്യന്തര മന്ത്രാലയം ബോധപൂർ‌വ്വം റിപ്പോർട്ട് ചോർത്തിയതാണെന്ന് പ്രതിപക്ഷം ആരോപിച്ചു.
2009 നവംബർ 24 ന്‌ ലിബർഹാൻ കമ്മീഷൺ റിപ്പോർട്ടും ( REPORT OF THE LIBERHAN AYODHYA COMMISSION OF INQUIRY ) 13 പേജുള്ള നടപടി റിപ്പോർട്ടും(Action Taken Report) ആഭ്യന്തര മന്ത്രി പി. ചിദംബരം പാർലമെന്റിന്റെ മേശപ്പുറത്തു വച്ചു .
മസ്ജിദ് തകർക്കുന്നതിനുള്ള ഗൂഢാലോചനയിൽ ബി.ജെ.പി.യിലെ മുതിർന്ന നേതാക്കൾക്കുള്ള പങ്കിനെ റിപ്പോർട്ട് എടുത്തുകാട്ടുന്നു .
എൽ.കെ. അദ്വാനി , എ.ബി. വാജ്പേയ് ,തുടങ്ങിയ ബി.ജെ.പി. നേതാക്കൾ ഉൾപ്പെടെ സംഘ് പരിവാറിന്റെ 68 -ഓളം നേതാക്കളെ റിപ്പോർട്ട് പേരെടുത്ത് പരാമർശിക്കുന്നു .
രാഷ്ട്രീയ സ്വയം സേവക് സംഘിനെ മസ്ജിദ് ധ്വംസനത്തിന്റെ മുഖ്യ സൂത്രധാരകരായി റിപ്പോർട്ട് വിലയിരുത്തുന്നുണ്ട് .
ബാബരി മസ്ജിദ് തകർക്കപ്പെടുന്ന കാലത്ത് കേന്ദ്രം ഭരിച്ചിരുന്ന നരസിംഹ റാവു സർക്കാറിനെ കുറ്റവിമുക്തനാക്കുന്ന റിപ്പോർട്ട്, മുസ്ലിം സംഘടനകളുടെ നിലപാടുകളേയും വിമർശിക്കുന്നു .
എന്നാൽ റിപ്പോർട്ടിൽ ഒരു വരിയിൽ പോലും വാജ്പേയിയെ പേരെടുത്തു കുറ്റപ്പെടുത്തിയിട്ടില്ലന്നു് ജസ്റ്റീസ് ലിബർഹാൻ പിന്നീട് ഒരു ദിനപത്രത്തോടു നടത്തിയ അഭിമുഖത്തിൽ പറഞ്ഞിട്ടുണ്ടു്.
ഇക്കാര്യം വ്യക്തമാകാൻ റിപ്പോർട്ട് വായിക്കാനും ലിബർഹാൻ ആവശ്യപ്പെട്ടു.
അന്വേഷണ പരിധിയിൽ ഉൾപ്പെടുന്നവ
താഴെ പറയുന്ന വിഷയങ്ങൾ ഉൾകൊള്ളിച്ചുകൊണ്ടുള്ള അന്വേഷണമാണ്‌ നിർദ്ദേശിക്കപ്പെട്ടത് .
അയോധ്യയിലെ രാമ ജന്മഭൂമി-ബാബരി മസ്ജിദ് കെട്ടിടം തകർക്കപ്പെടാൻ ഇടയായ സംഭവങ്ങളും അതിലേക്ക് നയിച്ച മുഴുവൻ സാഹചര്യങ്ങളും സംഭവപരമ്പരകളും.
രാമ ജന്മഭൂമി-ബാബരി മസ്ജിദ് കെട്ടിടം തകർക്കലുമായി ബന്ധപ്പെട്ട് ഉത്തർപ്രദേശിലെ മുഖ്യമന്ത്രി,മന്ത്രിസഭാംഗങ്ങൾ,ഉദ്യോഗസ്ഥർ എന്നിവരും,ബന്ധപ്പെട്ട വ്യക്തികളും സംഘടനകളും ഏജൻസികളും ഉൾപ്പെടെയുള്ളവർ നിർ‌വ്വഹിച്ച് പങ്ക്.
1992 ഡിസംബർ 6 ന് രാമ ജന്മഭൂമി-ബാബരി മസ്ജിദ് കെട്ടിടത്തിനും അയോധ്യ പട്ടണം ,ഫൈസാബാദ് എന്നിവിടങ്ങളിലും ഉണ്ടായ സംഭവങ്ങൾക്ക് കാരണമായിരിക്കാവുന്ന ഉത്തർപ്രദേശ് സർക്കാർ നിർദ്ദേശിച്ചതും നിർ‌വഹിച്ചതുമായ സുരക്ഷാനടപടികളുടേയും മുന്നൊരുക്കങ്ങളുടേയും പോരായ്മകൾ 1992 ഡിസംബർ 6 ന്‌ അയോധ്യയിൽ മാധ്യമപ്രവർത്തകർക്ക് നേരെ നടന്ന അക്രമത്തിലേക്ക് നയിച്ച സംഭവപരമ്പരകളും വസ്തുതകളും സാഹചര്യങ്ങളും അന്വേഷണ വിഷയവുമായി ബന്ധപ്പെട്ട മറ്റു ഏത് കാര്യങ്ങളും.
കാലയളവും ചെലവുകളും
ഏകാംഗ പാനലായ,ഒരു പക്ഷേ രാജ്യത്തെ ഏറ്റവും ദീർഘകാലയളവ് അന്വേഷണത്തിനായി എടുത്ത ലിബർഹാൻ കമ്മീഷന്റെ റിപ്പോർട്ടിന്‌ ഭാരത സർക്കാർ ചെലവഴിച്ചത് 65 മില്ല്യൺ രൂപയിലധികമായിരുന്നു .